b"\n_START_ARTICLE_\nVoltor orellut\n_START_SECTION_\nH\xc3\xa0bitat i distribuci\xc3\xb3\n_START_PARAGRAPH_\nHabita zones estep\xc3\xa0ries, planures obertes i fins i tot deserts. Per gran part d'\xc3\x80frica, incloent Egipte i el S\xc3\xa0hara Occidental. Falta de les zones forestals i del sud de Sud-\xc3\xa0frica. Arriba fins al desert del N\xc3\xa8gueb i la zona oriental de la Pen\xc3\xadnsula Ar\xc3\xa0biga. De forma puntual, animals divagants, poden arribar a la pen\xc3\xadnsula Ib\xc3\xa8rica.\n_START_SECTION_\nAlimentaci\xc3\xb3\n_START_PARAGRAPH_\n\xc3\x89s un carronyaire que sovint troba els cad\xc3\xa0vers vigilant els moviments d'altres esp\xc3\xa8cies de voltor. La seva capacitat per trencar la dura pell dels grans mam\xc3\xadfers \xc3\xa9s sovint aprofitada per altres esp\xc3\xa8cies de carronyaires. Pot matar per ell mateix preses petites o febles i menjar ous d'altres esp\xc3\xa8cies d'ocell, com ara els flamencs. Tamb\xc3\xa9 menja alguns insectes.\n_START_SECTION_\nReproducci\xc3\xb3\n_START_PARAGRAPH_\nPon un \xc3\xbanic ou, blanc amb taques marrons, a un niu constru\xc3\xaft sobre un arbre, durant l'estaci\xc3\xb3 seca. Els dos pares fan torns covant els ous, durant uns dos mesos. El petit no aixeca el vol fins a gaireb\xc3\xa9 quatre mesos d'edat per\xc3\xb2 els pares continuaran alimentant-lo per dos mesos m\xc3\xa9s."